
PANEVĖŽIO ŠVIETIMO CENTRO
DIREKTORIUS

ĮSAKYMAS
DĖL INICIATYVOS „PAMOKOS MATUOJASI PANEVĖŽĮ“ RENGINIO „KULINARINĖ LYGA 2026“ NUOSTATŲ PATVIRTINIMO

2026  m. sausio 29 d. Nr. V-
Panevėžys

Vadovaudamasi Panevėžio švietimo centro, atstovaujamo direktorės Astos Malčiauskienės ir VšĮ Panevėžio plėtros agentūros, atstovaujamos direktorės Monikos Miniotaitės žodiniu susitarimu bendradarbiauti įgyvendinant verslo plėtros sąlygų gerinimo projekto „Sujungti Panevėžį: bendradarbiavimo stiprinimas gerinant Panevėžio verslo aplinką“ iniciatyvą „Pamokos matuojasi Panevėžį“:
Tvirtinu Iniciatyvos „Pamokos matuojasi Panevėžį“  renginio „Kulinarinė lyga“ nuostatus (pridedama). 


Direktorė                                                                                                            Asta Malčiauskienė	
                                     	                                  			

















PATVIRTINTA
Panevėžio švietimo centro direktoriaus 
2026 m. sausio 29 d.
Įsakymu V-


INICIATYVOS „PAMOKOS MATUOJASI PANEVĖŽĮ“ RENGINIO ,,KULINARINĖ LYGA 2026“
NUOSTATAI

I. BENDROJI DALIS
1. Iniciatyvos „Pamokos matuojasi Panevėžį“ renginio „Kulinarinė lyga 2026“ (toliau – Renginys) nuostatai reglamentuoja renginio tikslą, organizavimo tvarką, dalyvius, reikalavimus pristatymams ir vertinimo kriterijus.
2. Renginio organizatoriai – Panevėžio švietimo centras, MB Migunda ir VŠĮ Panevėžio mokymo centras. Renginio partneriai – UAB „Povydė“ restoranas „Vasaris”, Panevėžio miesto savivaldybė, VšĮ Panevėžio plėtros agentūra „PanevėžysNow“. 
II. RENGINIO TIKSLAS

3. Renginio tikslas – sudominti mokinius ir skatinti juos rinktis verslo, maisto pramonės poreikius tenkinančias profesijas ir kurti karjerą Panevėžyje.
III. RENGINIO DALYVIAI
4. Panevėžio miesto bendrojo ugdymo mokyklų 5–8 klasių mokiniai ir technologijų mokytojai.
IV. RENGINIO ORGANIZAVIMO TVARKA

5. Registracija į atrankos renginį www.semiplius.lt (registruotis atrankos renginio datoje, t. y. kovo 5 d.) iki 2026 m. vasario 17 d. 
6. Vienai mokyklai gali atstovauti viena komanda. Užsiregistravę į atrankinį renginį dalyviai sutinka, kad Panevėžio švietimo centras tvarkytų registracijos formoje pateiktus duomenis.
7. Panevėžio švietimo centro robotikos centre „RoboLabas“ (Kniaudiškių g. 40, Panevėžys) 2026 m. kovo 5 d. 13.00 val. užsiregistravusios komandos dalyvauja ,,Kulinarinė lyga 2026“ atrankos renginyje.
8. Atrankos renginyje komandoms pateikiamos praktinės ir teorinės užduotys, susijusios su mityba. Užduotys bus vertinamos balais. Šešios (6) daugiausiai balų surinkusios komandos burtų keliu trauks maitinimo įmonių pateiktus iššūkius.
9. Komandos gautus iššūkius kūrybiškai išsprendžia ir iki 2026 m. gegužės 13 d. parengia pristatymus. 
10. Išspręstų iššūkių pristatymo renginys vyks 2025 m. gegužės 13 d. 12.00 val. UAB „Povydė“ restorane „Vasaris“, adresu Aukštaičių g. 88, Panevėžys.


V. REIKALAVIMAI PRISTATYMAMS IR JŲ VERTINIMAS
11. Reikalavimai iššūkių pristatymams:
11.1. iššūkiams išspręsti reikalingą informaciją komandos susirenka iššūkį pasiūliusioje maitinimo įmonėje (organizuoja vizitą, užduoda klausimus ir pan.);
11.2. iššūkio sprendimą pristato visi 4 komandos atstovai – mokiniai;
11.3. skatinama pasirinkti išradingą pristatymo formą;
11.4. užtikrinti pristatymo vaizdumą (naudoti filmuotą medžiagą, skaidres, atlikti demonstravimą ar pan.);
11.5. pristatymo trukmė ne ilgesnė nei 7 minutės;
11.6. prieš baigiamąjį renginį organizatoriai informuojami, kokios priemonės reikalingos pristatymui (papildomi baldai, kompiuteris ar kt.);
11.7. iššūkių pristatymų vertinimo komisiją (toliau – Komisija) sudaro Panevėžio švietimo centro direktorius.
12. Iššūkių pristatymų vertinimo kriterijai:
12.1. iššūkio temos atskleidimas;
12.2. iššūkio sprendimo aiškumas ir pagrįstumas;
12.3. pristatymo originalumas, vaizdumas, įsimenamumas;
12.4. pristatymo estetiškumas, saugumas ir higiena.
13. Komisija, aptarusi komandų pristatymus, skiria nominacijas:
13.1. Tvariausias sprendimas (draugiškas gamtai, sąmoningas, atsakingas);
13.2. Kūrybiškiausias sprendimas (naujas, netikėtas, stebinantis);
13.3. Originaliausias sprendimas (neįprastas, kitoks, autentiškas, nepanašus į kitus);
13.4. Moksliškiausias sprendimas (pagrįstas mokslu, atliktu tyrimu, tikslus);
13.5. Reikšmingiausias sprendimas (svarbus, turintis įtakos, reikšmės);
13.6. Vaizdingiausias sprendimas (aiškiai ir vaizdžiai perteikta idėja (spalvomis, forma, išdėstymu ar pateikimu)).
VI. BAIGIAMOSIOS NUOSTATOS
14. Renginio dalyviai apdovanojami organizatorių ir partnerių įsteigtais prizais.
15. Mokytojams, konsultavusiems mokinius, išduodamos Panevėžio švietimo centro pažymos.
16. Renginio organizatoriai, esant būtinybei, pasilieka teisę koreguoti nuostatus.
17. Renginyje bus filmuojama ir fotografuojama.
18. Papildoma informacija teikiama el. p. justina.dailidoniene@paneveziosc.lt

